Tilik tuartu mi 130 thi - Chinland Today Media\nTilik tuartu mi 130 thi\nJune 2, 2010 4:12 pm·0 comments\nPoland ram thlanglam ih ruahpi cun khawsung ah tilik a umter ih, May 24, 2010 tiang mi (15) lai in an thihpi zo tiah Poland Interior minister Jerzy Miller cun a sim. Ni (6) sung ruahpi a sur hnu ah inn le lo tampi a siatsuah ih, kum 1884 ihsin tilik ruangih milai thih tamnakbik a si.\nTuluk ram thlanglam khalah thlipi le ruahpi ruangah tilik nasazet a um ih, mi (115) cun an thihpi zo. Acozah cun mi 685,000 lai cu an umnak ihsin hmun dangah an thiar suak. Mi (21) hrawng an hlo ti a si.\nThailand in Thaksin cu tapung tiah a puhmawh\nThailand acozah cun ahlan ih prime minister rak tuantu Thaksin Sinawatra cu ‘tapung lungput le tapung cangvaihnak tuahtu’ tiah a puhmawh ih, High court cun ‘kaih ding’ tiah May 25, 2010 ah thu a suah thar. Thailand ram sumpai ei ruknak thubuai neitu Thaksin cun 2006 ihsin an ram suah san in hmunkip ah a um ih, amah duhdawttu pawl cun kan dung March thla ihsin Bangkok khawpi sungah buainak an tuah ih, tuni tiangah mi (88) an thi zo ih, mi 1,900 hrawngin hliamhma an tuar. Thaksin cun ‘Tapung’ ti ih an puhmawhnak cu politics ruangah a si tiah a ti.\nIndia ah vanzam a tla\nKan dung May 22, 2010 ah Dubai (UAE) ihsin India ram thlanglam ‘Mangalore’ khawpi ih vanzam ra tum cu, a fehnak lamzin a zawh pial ruangah a cangsual ih, meisa kang hluahhlo in a parh thluh. A sungih passenger 158 an thi ih, mi (8) lawng cu an runsuak (thihnak tuar lo) ti a si. Ruak (22) cu an siat tuk ruangah DNA zoh in, zo an si ti an hawl ding. India vanzam pahnih cu 1996 ah boruak ah an khawng aw ngah pang ih, mi 350 lai an thi. Hitivek ih buainak a thlen ruangah India vanzam mawngtu pawlin acozah dodal ih ‘hnatuan colhsan’ an tumnak cu ‘an colhsan sal’ ti a si. US cun vanzam a tlak dan le a tlak theinak san pawl zingzawi dingin ‘mi (4)’ cu a thlah zo ih, May 23, 2010 ah vanzam mawngtu pawlin thil ziangkim an record nak ‘black box’ khal an hmusuak sal zo. Hrekkhat cun ‘pilot a bang (stress) tuk ruangah a si ding’ tiah an rel.\nThisen Thawn Lamzawhnak An Nei\nParcel Bawm Sungah Naute Taksa Then Hrekkhat Tong


Miphun Damnak (Hnam Damnak) - by Pu Ngun Thawng - The Chin Times\nThe Chin Times > Lawrkhawm > Theihkaunak > Miphun Damnak (Hnam Damnak) – by Pu Ngun Thawng\nZalennak sualtu pawl cun zalennak hi ziangkim i ziangkim asi tin an ruat. Farah zonzaihnak hnatuan neihlonak pamtlung rilrawnnak le ca thiamlonak pawl hi hlanlai thilah....\nFreedom fighters felt that independence will be answer to…\nMiphun damnak timi hi ziangvek asi tin in sut sehla nainganzi zawng cun rel fukfi ding ka thei lo. Miphun damnak aupitu le zalennak sualtu pawl ti theumi kan zoh hnik pei.\n“Freedom fighters felt that independence will be answer to all our problems. They thought poverty unemployment famine illiteracy would become things of the past. Are their dream fulfilled. Probably not ”\nZalennak sualtu pawl cun zalennak hi ziangkim i ziangkim asi tin an ruat. Farah zonzaihnak hnatuan neihlonak pamtlung rilrawnnak le ca thiamlonak pawl hi hlanlai thilah an cang thluh ding tin an ruat. An ruahnak cu a kim maw. Kim cuang lo e.\nHrekkhatin Kawl pawl cu an tong an calai an nunphung anmahte duhtawkin an ti thei ruangah an miphun a dam zo Laimi kan miphun a damlo an ti.\nKawl ramah 70% hi Kawl an si ih cumi i 70% hi khawte ah an um. Farahnak ca thiamlonak bangawklonak harsatnak a tam tuk. Kawlram cu Kawlmi rori in an uk ko nan nambetnak dawnkhamnak sungkua sipuazi hman tuahtheilo i tuahnak hna tuan theilo i tuahnak an vahsuk vahsonak khal thlingthlak ringringnak an pumcawmnak an loram lonsaknak tivek a tuartu hi Kawl miphun an tam sawn.\nZalen rampi pakhat asimi Kuria sakta ramah rilrawng in an um.Thinghnah hrampi ei in an um. Ei ding neilo in an thi. Cozah duhlo zawng tuahtu cu pukpi in parh ko an kap. Hnipuan duhzawng an hruh theilo. An sam khal cozah in hivek lawngin nan met thei an ti.Cozah dodaltu cu an tefasin san thum tiang hrem an si. Cuba ramah mai ram rori ah um paih nawn loin an tlansan. Kumtin Amerika i tlanlut siar cawk lo.\nHi thu hi Pu Ngun Thawng in a facebook cahmai ih a post mi a si.\nPrevious Article Ramhrin Miphun Pakhat Dinhmun in 2020 Rampi Hrilawknak Thlirnak (Part 1)\nNext Article Myanmar Rampi Acozah Tuahdan Ding le Election Thu


Thil Mankhung Hawl - Chinland Today Media\nThil Mankhung Hawl\nJanuary 1, 2010 9:03 am·0 comments\nNgun bangin ngah na duh ih, Hlawnthil thuhmi bangin na hawl ahcun…. awipa ttihzah cu ziang a si ti na thei dingih, Pathian theihnak cu na hmu suak ding a si. – Thufim 2:4-5\n– Seemtirnak 1-3\n– Matthai 1\nJanuary 1, 2008 ah Keith Severin le a fapa kum 7 mi Adrien cun ni khat ah a malbik minute 15 sung thil hawl tlang dingin an lung a kim. Carlos Alcala ih cahram nganmi Sacramento Bee in hiti’n a sim: Nikhua ziangvek a si khal ah nitin tein thil hawl an feh. Kumkhat a rei tikah paisa pia nawi, kohti bawlung, a thar ah tuah saal theimi plastic le canphio ih tuahmi palang, kheng, thawl tivek thil phunphun paisa $1000 lenglo man an khawl ngah.\nNikhat ah minit 15 sung Bible sungih hlawnthil hawl dingah kan relcat aw a si ahcun ziang kan tong pei? Solomon in, “Fimnak cu ngun bangin ngah na duh ih hlawnthil thuhmi bangin na hawl ahcun… Bawipa ttihzah cu ziang a si, ti na thei dingih Pathian theihnak cu na hmu suak ding a si…a dikmi, a tthami le ka tuah dingmi ziang a si, ti kha na thei thei ding” (Thuf. 2:4-5, 9) a ti.\nTthanlennak cu hmakhatte ah a ra cang lo ding. Pathian Ttongkam kan siarnak le A Thu kan ngainak ihsin nikhat hnu nikhat nuam teten kan thlengh aw vingvo ding. Van ih kan Pa thawn tikcu caan hman tlang cu ziangtluk a tthahnemmi covo le nomnak so a si ti ruat aw.\nCumi cu pumpek duhnak thinlung in hram a thok ih hmuhtonmi pawl ruangah thinlung thathawhnak in fimnak le kumkhua nunnak hlawnthil lam ah pehzom in a hruai vingvo.\nThil mankhung retnak Ca Thianghlim ah hawl aw,\nHlawnthil hawltu ih leilung a laih bangin;\nHawl awla na tong ngah tengteng ding,\nNa thinlung liantertu hlawnthil pawl an si.\nPathian ih thudik hlawnthil pawl cun\ntong suak dingin in hngak ringring aw.\nTangka Pia Hnih\nRuahnak Ttha Lo A Si Maw?


Skrepenak in his own words - News - Citizens' Voice\nSkrepenak in his own words\n- Dave Janoski / Published: November 13, 2012\nFormer Luzerne County Commissioner Greg Skrepenak. Mark Moran / The Citizens' Voice\nImage Gallery for Skrepenak in his own words\nRead Skrepenak's column\nThe column published in this month's LSA Magazine is the first time the former NFL lineman has addressed his conviction in writing, although he did discuss the case in an interview with The Citizens' Voice for an article published last month in Gameface, a weekly supplement on high-school football. That article focused on Skrepenak's relationship with his son, who, like his father before him, plays football at GAR High School in Wilkes-Barre.


Rualpi le Raal hrangah - Chinland Today Media\nAugust 25, 2012 11:43 pm·0 comments\nBible Siar Ding: Jonah 4:1-11\nCuti a si ahcun hih a nasazetmi Nineveh khua, kehlam kut le vorhlam kut hman a thleidang thiam hrih lotu minung thawng zakhat le thawng kul umnak le ttilva tla siar cawk lo umnak khua hi zaangfah loin maw ka um ding?\n–\tJonah 4:11\nKan duhdawtzet mi pawl parih zaangfah zawnruahnak thinlung neih cu a olsamtuk. Ka zuam awk reromi cu ka mi ngaih lemlo mi pawl hrangih zaangfah zawnruahnak thinlung neih ding hi a si. Curuangah si profet Jonah ih thu thawn ka pehpar awkternak san!\nPathian in Jonah cu Nineveh khua ah feh in sualsirnak thu sim le phuang dingah a fial. Jonah in hih thuhla tlunah harsatnak thu pahnih a nei. A pakhatnak ah, Nineveh khua cu Israel mi pawl parah nasazet in tisiatnak le tthat lonak tuah ringringtu Assyria ram ih khuapi a si. A pahnihnak ah, Jonah in Pathian cu zaangfah zawnruahnak thawn a khat mi a si ruangah Nineveh khua ih sualsirnak thu a tlang au asile an sual an sir aw saal dingih a zaangfah hngai ding ti a theih cia ruangah a si.\nJonah cun Pathian ih thupekmi cu ngai duh loin a lingtelet zawngih tlaansuahnak in a lehrul. Thungai te’n kan ti ahcun, anih cun a raal a simi minung pawl tamzet umnak Nineveh khua hnakin thingkung pakhat tlunah zawnruahnak a rak nei sawn a si.\nKannih zumtu Christian pawl tla kan duhdawtmi pawl parih zaangfah zawnruahnak neih cu a ol zia kan theihtuk ciomi le kan hmuh ringringmi a si ko na’n cumi cu kan colhsan thei cuang lo. Rom 5:10 in, a hlanah kannih cu Pathian ih raal kan rak si dah nain atu ahcun Jesuh Khrih ih thiisen ruangah Pathian in a rualpi ah in tuah zo timi thu in sim. Pathian in kan parih zaangfah zawnruahnak a neih bangin kannih in tla kan raal pawl parah cuvek thinlungput nei thei ve dingin in sawm a si.\nPathian ih zaangfah zawnruahnak cotu kan si taktak ahcun, cuih zaangfah zawnruahnak cu midang pawl hrangah hmang loin kanmai’ hrang lawngah kan kai ringring lo ding.\nBawipa Pathian, duhhrilmi nei in mi parih zawnruahnak ka neih ttheumi parah in ngaidam hram aw. Ka duhsak hleicemi an si lo hmanah a ttulzetmi pawl parah zaangfah zawnruahnak (compassion) nei thei dingin in bawm aw.\nTuni ahhin ziangti vekin keimah in raalsantu mi pakhatkhat hnenah zaangfah zawnruahnak (compassion) ka langter thei pei?


Suahcam Lomnak Party Ah Bawngbi Sunghruk Hru Loih Party Hmangtu Paris Hilton - Chinland Today Media\nSuahcam Lomnak Party Ah Bawngbi Sunghruk Hru Loih Party Hmangtu Paris Hilton\nFebruary 19, 2014 2:32 pm·0 comments\nHollywood Zuknung cuang hmin thang Paris Hilton cu kan dung zarhte ni amai’ kum 33 kim suahcam lomnak ih a hruhmi hnipuan ruangah a hmutu mipi hmuahhmuah an kaa ang hiauhiau in an um thluh.\nA suahcam lomnak puai cu West Hollywood ih Greystone Manor Club ah a tuah ih Pink color hlar zet kawrfual thawn party a ra hmang. Isreal miphun designer Alon Livne ih thuamhnaw cun a taksa ruangrai umtudan mawi zetin a langter.\nRed Carpet par a feh lai Camera man pawlin zuk an zuk phahah Paris Hilton cun a skirt cu tuletu a kau cingcing ih sau riauri a ke mawi thliahthliah in Ni ih emnak bikini hnipuan hruhnak neh pawl khal ti zukzi’n an rak lang. A poi zetmi pakhat cu Paris Hilton hin Bawngbite sunghruk a hruh loih a taksa tanglam, a sunglam khal a rak langcih thluh hi a si.\nAmai’ Fashion cu amah rori in lungkim taktu Paris Hilton cun, “Himi dress hi The Runaway Fashion Shaw ih Dress a si. Himi Dress hi ka suahcam lomnak ah ka hruk ding tiin ka rak sim dah. Himoi dress hi Baby princess dress a bang” tiin US Weekly Thuthang hnenah a sim.\nHollywood ih Hminsiat lamih hminthang Paris Hilton cun Designer Livne cu Instagram hnen ihsin lomnak awkam a nei bet.\nWorld Cup Ah Paris Hilton Leh A Rualnu An Kai\nSingapore Hnen-um Indonesia-mi A Hnattuannak Pi A That Tiih Zum Ruangah Kaih Tong ( Arrested)\nKim Kardahshian Lawngfangkheh In Zuk Aw Sal


Tufang kan Chinmi lakih laar zet; Frederick El Rindika in dawi hmangih khawsia a dawi lai VIDEO – Buannel News\nDecember 7, 2018 Buannel News COLLECTION, Latest 0\nTufang Mizo mi lakah siseh kan Chin mipi lak khalih laar zet Frederick El Rindika in andawi mi nupinu pakhat cu a sungih khawsia a dawisuak sak. Hi video zoh tikah mi a rap zet, nupinu hin a sungih khawsia a um le umlo hi a rak theiaw lo. Culawng siloin a sungih khawsia a dawisak lai ih a umdan pawl khal hi amah le mah a theiaw lo.\nFrederick El Rindika hi Mizomi a si ih, tufang ah Mizoram sung lawng men silo Chinram tiang a thuhla a laar zetmi a si. Hnaset pawlin damnak an co ngah ih, ke zeng, kut zeng, hnaset, cancer, mitcaw le natnak phunphun siseh khawse pawlhmi tiangin damnak an co ngah a si. Kan dung naite ah khan Halkha ah a feh ih tubaite khalah Tahan lam a fangkual vivo.\nA tlun ih tarlangmi damlopawl a tidam lai VIDEO khal zoh theih in a um, amai’ YouTube Channel iCapture Life timi ah tarlang an si. Cun amai’ Facebook Frederick El Rindika khalah zoh theih in a um. A mi tidam danpawl zoh tikah Pathian thilti theizia hi amaksak in theihthiam harsa khawp mei. Zum harsa zetzet tla an um ih, a mi tidam dan zoh ih sawisel tla mi pahnih khat an rak um ve.\nNatnak neipawl, khawse pawlhmi le dawimi pawl cun damnak duh in hmun hla zetzet ihsin an pan nasa. Tuiṭum ih kan tarlangmi hi Tahan ih nupinu pakhat Kawl pa ih a dawimi a Frederick El Rindika in a suut sak lai, a sungih khawsia a dawisak lai a si. Hi Nupinu hi Mizo a si nan, a sungih khawsia in Kawl ṭongin a ṭong termi a si. Damnak a co ngah hnu ah a sungih khawsia a dawisak lai ih a umdan pawl hi amah le mah ziangtin a um timi a theiaw lo.\nVideo a lang theilo pang asile zianghman langlomi ah hmet awla a ra langcih mei ding.\nYangon khawpi ih Lan-San Hotel hmai ah Motor in minung a pah lai VIDEO


Zaangfahnak Tahfung - Chinland Today Media\nApril 7, 2009 10:07 am·0 comments\nA lo tlensuaktu cu a siat theimi sui le ngun bangtuk a si lo. A lo luattertu cu a sunglawimi Khrih thiisen in a si. -1Peter 1:18-19\n– 1Samuel 1-3\n– Luka 8:26-56\nPathian ih ropitnak tokham ihsin kalvari thinglamtah tiang ziangtluk a thuk in a hla? Runtu ih in duhdawtnak tahfung cu ziang a si? Paul in Filipi cakuat sungah hiti’n a ti: Jesuh cu ningzah riahsiat khur sung lut dingah van sunlawinak ihsin a rung ttum (Filipi 2:5-11).\nKhrih cu kumkhua in ziang hmuahhmuah sersiamtu le Bawi a si. Leitlun fihnungza le a siat theimi tlunah sunlawih mi a si. Amah cu nunnak ih bulhram a si ih vancungmi siar cawk lo in thangtthat hla an sak. A hloral dingmi milai in duhdawtnak ruangah, “Amah cu cross ih thihnak tiang tuar in zawn a lung. Tangdornak thinlung a nei” (c. 8). Kan leilung fate ah a rung, rimsiazet rannung pawl innte ah a suak, caw rawl peknak kuang sungah an hlum.\nA upat tikah riahnak hmun hman nei loin a um (Matt. 8:20). A ti a haal, nunau nu pakhat hnenah tidai a dil (John 4:7-9). Donhar in a um, thli sia hrang reromi lawng parah a it that (Mark 4:37-38). Sualnak a nei lo, mi seenpi in an lawm (Matt. 21:9) sual mawhnak nei vekin mawh an thluk, harsatnak tuar in Rome pawl ih cross parah a thi.\nHimi cu Pathian ih tokham le kalvari karlak hlatnak a si! Cumi cu a duhdawtnak le zaangfahnak tahfung a si!\nRundamnak run kengtu duhdawtnak ih sauzia,\nMinung hnen thlengtertu zaangfahnak;\nCuih tikel pi cu Bawipa in a tah Kalvari ah.\nKumkhua rundamnak laksawng in pe dingah\nPathian cu milai ah a cang.\nDonak Hrang Raalthuam\nThlacamnak ih A Tuah Danglammi\nTartuk Ti A Um Dah Lo\nA Siami Tontehnak Kipah


Democracy uknak sirhsan thuhram pawl - Hre Mang\nDemocracy uknak sirhsan thuhram pawl\nDemocracy Sirhsan Thuhram pawl:\nDemocracy timi tongfang hi Greek tong “demos” “mipi” (laitong) ihsin a ra mi asi ih “Democracy” timi cu “mipi uknak” tinak asi. Umzia cu, cozah (kumpi) hruaitu le dantuah tu pawl parah mipi in thu a nei tinak asi. Mipi zate’n thlanghna tuantlang theh a theih lo ruangah senpi vangtlang duhnak vekin rampi hruai dingin le rorel dingin mipi in tuanvo kaitu an hril ih an hrilmi ram hruaitu pawl hnenah tuanvo le thu neihnak an pek. Kumpi cu mipi sepi vangtlang duhtlang mi tuansuak tu ding le mipi zelennak le canpual humhim le kenkawh tu ding asi. Mipi lole mimal zalennak humhim in mipi hrilmi ram uknak tuanvo nei tu pawlin mipi ih a pekmi thuneihnak (power) hmangin mipi duhnak tuansuak dingin ram an kai hruai. ‘Zalennak humhim” timi cu ram mipi pawl neih mi milai zalennak le pianpi canpual pawl humhim asi. Mimal pakhat cio in zalen zetin duhmi duh lomi ausuah pi theinak an nei. Milai canpual timi cu “mi zaten rualran ten sersiam an si” timi thuhram parah hngat aw in senpi vangtlang canpual hmuahhmuah ah ramsung misa zaten rualranten canpual an nei theh. (Hihi western democracy thuhram sirhsan asi. Democracy uknak cu ram le miphun zir in sirhsan thuhram dangdang a um thei mi asi).\nMipi lakah duhdan bang aw lo a um ringring ruangah mipi tamsawn duhnak in rampi cu feh asi theu, asinan mibur mal sawn pawl duhmi khal nekcep nak tel cuang loin. Cuntin duhdan bang aw lo a um tikah daiten ramsung minung pawl um khawm thei dingin “pakhat le pakhat zawi-awi awknak (tolerance) cu a lo theih loin a tul mi asi.\nDemocracy thuhram (principles) pawl\n1) Mimal Zelennak le milai pianpi canpual: Democracy thuhram pakhatnak cu mimal canpual neih mi asi. Ramsung misa pakhat cio in pianpi mimal canpual an nei. Umzia cu, kumpi le midang pakhatkhat in thahrum hmangin laksak thei lo mi pianpi mimal canpual asi. Cupawlcu, zalen zetin “zum theinak le zummi ausuahpi theinak, le mai mimal duhdan le lungawinak vekin nuntu khawsak theinak” asi. Sakhua biaknak, politics ah siseh pawlkom awknak ah siseh zovek milai khalin zalen zetin zum theinak le zumi ausuahpi, tuannak in siseh ca in siseh, a zum thei lawng si loin, a zummi ausuahpi nunpi theinak a nei. Zovek milai khalin amai duhdan zumnak vekin nung le tlangleng thei dingin zalennak a nei.\nThimnakah: Milai pakhat cun a duh mimi biaknak (khristian, Islam, Buddhism, khuavang, tvp.) biak theinak a nei. Political party a duhduh din thei zawm thei asi ih a duhduh ca siar thei ngan thei asi. A duhnak khua le hmun ah vai thei asi. Zohman in kham theih asilo, mipi tamsawn duhnak vekin kumpi dan tuah mi a dodal a siatsuah lo poh ahcun.\n2) Kumpi cu mipi aiawh, mipi hrangah, mipi in dinmi asi:\nRam mipi pawl duhnak tuansuak dingah mimal pakhat cio in mai duhdan cio in tuan hnakin mipi kawmkhawm aw in kumpi pakhat kaihhruainak hnuaiah a burin cangvaih tikah ram mipi duhnak cu thasawn, rangsawn le hlawhtling sawn in tuansuak thei asi ti ah ruat asi. Cuvek thotho in ram mipi pawl duh lomi siatnak le ral lak khalin humhim awknak hrangah a thatsawn ruangah ramsung mipi mimal kawmkhawm aw aw in kumpi cu ram mipi in senpi aiawh in rorel le tuanvo la tu dingah din asi. Curuangah, kumpi uknak tuanvo kai tu pawl cu mipi in an duhmi an hril ih mipi aiawh in mipi tulmi tuan thei dingin a tulmi thuneihnak khal pek an si. Kumpi tuanvo kai tu pawlin mipi in an pekmi thuneihnak lenglamah mipi parah zianghman thuneinak an nei lo. Cuvek thotho in mipi in anmah aiawh in tuanvo la dingin an fial sung (can) lawng kumpi tuanvo kai tu pawlin mipi aiawh in mipi parah siseh mipi thawn a pehpar mi thu ah siseh thuneihnak le rorel theinak an nei. Cutin zovek khalin kumpi rorel tu hril dingah siseh kaihhruai awk dan thu khalah siseh senpi vangtlang thu hla pohpoh ah ruahdan le duhdan ausuahpi theinak an nei fawn.\n(Hminsin: Kumpi asilomi pawlkom, pursum leilawnnak le biaknak lam siseh vengsung pawlkom awknak ah siseh senpi vangtlang thawn pehpar in mipi nei in pawlkom dinmi pohpoh ah, democracy thuhram vekin dinmi pawlkom pohpoh ahcun, pawlkom kaihruaitu dingah hril mi le tuanvo pek mi pawlin pawlkom sungtel/member pawlin tuanvo le thuneihnak an pekmi lenglamah zianghman thuneihnak an nei lo).\n3) Dan hmaiah zapi ualrannak:\nRamkulh pakhat sungah mipi tampi duhdan, ruahdan, tumtah le zumnak bang aw lo a um ruangah le pakhat le pakhat duhdan le tumtahmi kalh awk ruangah ti buai awknak um lo dingin le senpi vangtlang duhnak vekin kumpi rorel asi ih senpi in hlawknak an hmuh thei nak ding hrangah “dan” (law) cu mipi duhnak vekin tuah asi. Dan hmaiah ramsung misa zaten rualran/bangrep mi milai dinhmun (equal status) an nei. Milian farah, lalfa lallofa, mi te mi tum, cathiam thiam lo, a dum a ngo, tvp. um loin zokhal dan hmaiah an dinhmun a bangrep theh. Dan cu mipi duhnak vekin tuah asi. Mipi duhnak lak khawm tikah mipi zate duhnak pakhat hnu pakhat sut awk a theih lo ruangah mipi aiawh ih hrilmi kumpi kaihruaitu, dan tuah tu, tuanvo nei tu pawlin mipi duhdan la khawm in mipi aiawh in dan cu tuah asi ih mipi lungkimnak vekin dan cu ti-nung asi. Curuangah dan in “Mipa zokhalin mi nupi nan sualpi lo pei, mi nupi sualpi tu cu tangkafai sawm nga (5) le sepi pathum cawh nan si ding” ati asile ram uktu ihsin lamzin kiang mi vakvai pa khal cumi dan in a kai awk theh. Cui hleiah ramsung mi zokhalin midang pakhatkhat parah dan lenglamah mai duhdan vekin siatsuah le thuthen theinak an nei lo.\n4) Zawi-awi awknak:\nRamsung mipi lakah ruahdan, duhdan, zumnak, fehdan, hnatuan, le nuntu mizia bang aw lo tampi a um ruangah buainak um lo dingin senpi vangtlang zo khalin midang ruahdan, duhdan, nuntudan, le fehdan pawl kha upat thiam in hnaihnawk awk lo dingin zocio khal lungkim thei le zawi awinak a um a tul.\nThimnakah: “Aw” hlir hmang duh tu pawl khalin “o” hlir hmang duh pawl kha “O” hmang lo dingin kham theinak an nei lo, klk. (verse versa).\n5) Langhngan kumpi cangvaihnak:\nKumpi tuanvo kai tu pawl cun mipi aiawh in mipi tulmi hnatuantu an si vekin kumpi rorelnak le hnatuanmi pawl cu kumpi in mipi hnenah theihter ding tuanvo khal anei. Kumpi dan vekin kumpi rorelnak le hnatuannak pawl cu tuansuak mi asi thu a thei duhtu ramsung misa zo khalin theih thei dingin thu hla kimcang pawl cu zoh le hliakhlai theih dingin ret ringring dingin kumpi tuanvo kai tu pawlin mawhphurhnak an nei. Curuangah senpi vangltang le kumpi thawn a pehpar mi thu le hla hmuahhmuah cu langhngan in mipi theih dingin ausuah pi le hliakhlai, ca in suah, zingzawi theih ringring asi. Thuthang ca (News) siseh calai in siseh hliakhlainak (research) in siseh kumpi cangvaihnak le senpi vangtlang thawn a pehpar mi thu pohpoh cu zovek mimal, mibur maw pawlkom khalin hliakhlai, casuah, thuthan, le ausuahpi theih asi, senpi vangtlang humhimnak le thatnak le tumtah mi siatsuah ding dinhmun siar lo ahcun.\n6) Pursum leilawnnak:\nPursum leilawnnak lamah kumpi kutah ziangkim ret theh si loin mimal khalin senpi vangtlang lungkimnak vekin mimal bungrua neih theinak, sumpai tuaktan theinak, sumdawn theinak, company din theinak, tvp. an nei ve. Mimal in ziangtluk ziangvek tiang pursum leilawn lamah zalennak an nei ding timi kha senpi vangtlang lungkimnak vekin tuahmi kumpi danpi vekin asi. KUmpi danpi lenglamah kumpi in siseh kumpi kaihruaitu pawl in siseh mimal bungruan pawl kha zianghman man pek lo in lak theinak a nei lo.\n# FUNDAMENTAL PRINCIPLES OF DEMOCRACY\n# THE FIVE PRINCIPLES OF DEMOCRACY


RAM LENGAH … MAH LAWNG!!! - Chinland Today Media\nJuly 15, 2009 11:37 am·1 comment\nCan rei zet a si ko ding. Inn suahsan in ka um ih, ka umnak kip ah nuam ka ti in ka theiaw ih, ka thlennak kip cu hmun nuambik si vivo khin ka thei theu. Can a hung rei vivo ih, ka zum ban lo pi in, kan inn, ka nu le pa le unau pawl umnak lam pan cun ka her lala. Zankhat cu, kei zan it that mal ti fam cun, TV ka zoh rero ih, kan ihnak lam ihsin ka nu le pa cun, sunih an hnatuan thuhla le thuhla dangdang an rel rero. An rel sau deuhdeuh ih, L aitlang lam thu an rel, khaw tinkim deuhthaw siin ka thei, an sal vivo ih, an lungleng ve zet si ding. Zinglam khawvang zik tiang rori thu cu an rel ih, Kawlram ih kir an hiar zia an relmi cun an thu rel cu an cem ter.\nKei khal, khua a vun vang zik ngaingai cun, ka ihnak lam ka pan ih, zing ih in thang pang phangih, ka tar theu mi, “In thang siang hlah” timi cu ka tarnak theu ahcun nuamnai ten ka vun tar ta ih, ka lukham ka nau le pawlin, thiangfai zet ih in sawp sak mi cu hnim phahin, ihthah cu ka vun tum nan, thuruah a ti sau sawn in ka thei.\nSingai… e… a si ko… mai ram ih um rem can lonak phunphun ruangah, mi ram ah, a ti thei deuh, ram nuam deuh ah, ti thei lo deuh in, ram nai sawn ah um in, then aw darh theh hmansehla, kan lunglen le kan khaw ngaih in banni a nei thei lo ding. Mi ramah um in, sum le paiah, harsatnak ngaingai nei lo vekin va um hmansehla, khawngaih, lunglen a reh thei lo. Kan tong in kan tong thei lo ih, kan ei le in duh theu mi khal ei ban lo in kan um. Kan suahkehnak ngai duahdo in um khal sehla, ngai man a um theu lo.\nMino hrangah rual le pi ngai a nat vekin, kum upa hrangah a zual deuhdeuh. Kan ram ngai a na, kan hngilh thei si lo, um kan hiar nan, ka um thei si lo. Kum kim zet zo khal, kum kimlo vekih um a rak tul, nupa duhaw zet silo khal, duhaw zet vekih um a tul. Ngai a va na so kan RAM.\nHrekkhat cu, an umnak hmunah, an mai tong ih biak ban thei an um lo!!! An hmuhban, Internet in an siar ih, an lunglen a fah thei ngai fawn lo. Hla an hmuh ban sun an ngai, lunglen ti zualtu an si lala fawn. Ziangtin so maw, mi ram ahcun kan lunglen a reh thei ngai ding? Maw, kan cung mang bawi, nang lai rel law, tiah thla za an cam ve ding khin ka zum. Khawitawk hmun khalah um in, ei le in lamah tlaksam neilo vek va si khal hman ningla, lunglen ti zual tu men an si e.\nRualtha le sungkhat unau ngaiah, tap ih can an hman can a tam ko ding. Hmuhsuam nautat nak karlakah, an hmuhtawn mi tam in lang hmansehla, lunglen reh tini nei thei ding a bang cuang lo. An hrangah, nu le pa, sungkhat unau mualliam thu theih a bang lo, hiar zet hman hai sehla, kir a rem si lo. Nu in a fa duhlai a hmu ban lo ih, fa khal in a ngai duahdo mi a nui taang hlum a naih thei fawn lo. U le nau ngainatawknak tep hiarin an ai hram nan, duhthusam men in mual a liam san vivo.\nCan reiin a hnem ve dingah an neih nan, a hnem lo, can a rei, lunglen a na deuhdeuh. Hi lawmmam dinhmun in thlentu cu aw… ti hman nung, mah le mah thin ti heng aw tu ah an cang lala. Sungkhat unau thih thu a thang, riahsiat za vanduainak thawn, hnemtu an um cuang lo, hna ih ngai men lo cu.\nHiti lawmmam in ramleng suah kan hiar ih, ram leng kan suak cupco nan, ziangtikah kan ram a tha sal dingih, ziangtikah kan kir sal ding ti ruat lo cu an mal zet ding. Tumtahnak tum zet zet kan nei nan, mi ram a rak siih, kan tuahsuak siang fawn lo. Kan fim kan thiamnak khal, a hmannak ding hmun in a rak zir lo theu ih, a karh thei ngai lo e.\nMi ramah, mahlawng ih um hnak cun, ka hril sawn, ka ram hniang… ti cu mi aa hnemawknak ah kan ngai zik a si lo sawm. Ka ram hniangte kan ti nan, a sungih um kan duh fawn lo. Mah lawng in rak tuar hrih ko tiah kan thlahthlam sung vekin ka hmu theu.\nKa rualpa cun, “Zanlam a hung kimih, ka rualpi pawl thawn, nuthlawi kunza ti kan vun hmawm ta ih, kan duhduh kan relih, kan hmawmsak nuthlawi lungkim awm tawk capoh le thuphan kan rel hnuah, fala ka lengih, capoh hnihsuah kan duhduh kan vun sai lai tluk ih ka ngai mi can a um zik lo” tiah phone in in rak sim dah. A si tuk ding, zo in so maw, mai rualpi tha le tlanlennak mual ngai lo um ding. Mi ram ahcun, mahlawng kan si. Buai khalah, riahsiat khalah.\nKan can sunglawi le kan no lai can hmuahhmuah, kohkir theih sehla tiih duhthu kan sam mi pawl cun, mual in liam san vivo ih, ramlengah, Mahlawng ih um dingin kan pan lai tho tho a si hi. Kan Laimi cu Mahlawng in Ramlengah…. Aw….\nA leng e, a li leng e an lung\nA zual sinsin ni nu a liam cun\nA thar lala, ni nu a suah in\nKoh sal an hiar, a liamcia can\nRamleng thlen hiarin an ai hram nan,\nAn thleng ta ceng duh a kim lo\nLengza nuamkim thawm a thang\nKir hiar in an tap, mah lawng in\nNuam tin tawl nuam maw tiah\nTep hiar in an suak nan\nDuh a kim lo, mi ram ahcun\nKir hiar in an tap, mah lawng in.\nTheih sehla maw, ram dang tul lawn\nIn tuah thei nan, cung hlum khuanu’n\nHmanseh, ziangah li leng kum thlir ding in\nKan suak si maw, kannih Laimi\nA leng e, lung a leng e\nNgai mi um lo, ngai lo um lo\nRuahnak hmuah hlo cimit theh in\nKa lo ngai e, ka ram hniangte.\nLai mi phunkip, thla za camnak cun\nKan cung thangvan thleng in,\nVan sangka ong in kan ram in cuan law\nNang Laireltu kan hrang ruat hram.\nThat can neih a um, nan Kawl ral bawi\nLungruh cem can nei in,\nSunghno kan suahnak kan ram hniang\nIn pe hram aw, tiah kan lo ngen.\nKan sual kan palh, in ngaithiam in\nKan parah na lung hmui she\nCutin, khua za kip um kan Laimi khal\nKan kir theinak Kan Laitlangah.\non July 16, 2009 at 9:20 am\nA leng ngai, Hniangsinpa na ti ttha…..


Iran Ram Hril Aw Ding - Chinland Today Media\nMay 24, 2009 8:39 am·0 comments\nIran ramcu hmai thla ah hril awknak an nei dingih, Cumi hrangah President, Mahmoud Ahmadinejad cun Campaign nak a nei thawk rero laiih, an ram khawpi Tehran thlanglam mipi hmaiih thu a sim nakah President, Mahmoud Ahmadinejad cun Iran ram ih hmelma leh ral pawlcu Uico thawn tahthim in tlansiat san le an puar thau ih mi an dawi vivo tum ih rak do ve asi len mi an tih ih an mahte an tlanhlo mai a ti, Hi a thurel nakah an ram himcu a salsuak lo nan Isreal leh US a ti duhnak sanbik ih ruah a si.\nIran ram hril awlnak ih tui an President cuhtu ding Mir-Hossein Mousari cun tui an President, Mahmoud Ahmadinejad cu an ram sumpai dimhmun a fehpi dan ah nasa zetin a sawisel ih, Thilman khungtuk leh hnatuan ding neilo tamtuk cu an President ih thilti thiamlo ruangah a si a ti.\nPresident cuhtu ding Mousavi hin tuizan ah an khawpi Tehran ih bualrawn kaubik ah thu a sim ve dingih kum 1997 ih buainak suah laiih tui an President, Mahmoud Amhadinejad pawlih thilti dan pawl a rel suah zum a si. Tui dinhmun ah cun President, Mahmoud Amhadinejad ih kaihhruai Party pawl hlawn thlak dingcu thil awl ai a si zum a umlo.


MYANMAR ELECTION COMMISION IN SUU KYI PARTY NLD THIATBAL TUM – Thechinlandtoday\nMYANMAR ELECTION COMMISION IN SUU KYI PARTY NLD THIATBAL TUM\nadmin May 25, 2021 Leave a Comment on MYANMAR ELECTION COMMISION IN SUU KYI PARTY NLD THIATBAL TUM\nMyanmar ralkap cozah cun election commission a ruat thar mi cun Aung San Suu Kyi party, National League for Democracy Party (NLD) cu nikum November thlaih rampum hrilawknakah hin thil dik lo a si tiah puhin an party hi ṭhiah balsak a tum tih Myannar Now cun a tarlang.\nMyanmar Now report danah cun, Union Election Commission (UEC) chairman Thein Soe cun, NLD-in hrilawknak a fehpi dan cu dan kalh a si ih, cu mi ruang ah NLD party registation hi kan thiatsak ding a si,” tiih a sim mi thu a tarlang. Rampi hrilawknakih dik lo zet ih thil tih cu ram phatsantu vekih ruat a si thu leh, an parah action khal an lak ding thu a sim bet.\nHi mi report chungchangah hin ralkap thupuangtu leh, democracy cohlangtu pawl ih din mi national unity government (NUC) aiawh pawl ziang hman an sim hrih lo ih, a si nan ralkap cozah cohlangtu, Union Solidarity and Development Party thupuangtu cun meeting an neih mi thu, a sim ih an thutluknak an tuah dan ding cu a a theihpi thu a sim cih.\nRalkap pawlin February 1-ih civil cozah thuneihna an lak danah hin nikum rampi hrilawknakah thil dik tawk lo a um ruangah a siin an sim zo ih, ralkap lamin complaint an thehluh mi cu electoral commission cun a pawmsak lo tiin an sim, Thuneihnak an laksak hnuah hrilawknak khal an tuah lohli ding thu khal an sim, a si nan a tik cu leh can cu an sim lo a si.\nNo. E-93/MZP-GHQ/2019-2021/123 Dated Aizawl, the 24th May, 2021MZP PRESS RELEASE →\n← Juda-te tan Temple Mount complex hawnsak, Vanglaini Daily News


NLD san ih an buaipi zetmi Lilawn hmin thleng fel | Falam Online Media\nNLD san ih an buaipi zetmi Lilawn hmin thleng fel\nMay 31, 2021 Ni Hnem Sung\t0 Comments\nMon ramkulh, Chaungzon myo(ချောင်းဆုံ) le Mawlamyine myo(မော်လမြိုင်) pehawknak Bogyoke Aung San Lilawn (ဗိုလ်ချုပ်အောင်ဆန်းတံတား) cu Than Lwin Lilawn-Chaungzon (သံလွင်တံတား-ချောင်းဆုံ) tiah SAC ralhraang in a hmin an thleng fel ih thaisun June 1 ah onpuai an tuah tum tiah theih a si.\nNLD san ih hmin bunmi Lilawn hmin thleng puai ah SAC ralhraang in ramkhel party ṭhenkhat le khuanu/pa khal an sawn ih hluanghlai zetin an tuah tum.\nKum 2017, NLD san lai ih hih Lilawn hmin pek thu ah khuami lungawi loin an um ih hluttaw ah vote pek ṭul dinhmun tiang Lilawn hmin pek ding thu ah NLD party thawn an rak buai dah.\nNLD in vote thlak neh in ဗိုလ်ချုပ်အောင်ဆန်းတံတား(ဘီလူးကျွန်း) tiih hmin an bun hnu khalah khuami lungawi loin lamzawh duhphorhnak tiang an rak nei dah.\n“Bulpak hmuh dan rel seh la သံလွင်တံတား-ချောင်းဆုံ tiih a thok ih pek tummi hmin ah an thleng sal hi lungkim um ko. Amahbelte, tuvek boruak ih hmin thleng cu a tikcucaan a fuh lo deuh. Atu ah SAC ralhraang in hitiih hmin an thleng cu Mon mipi thazang peknak kan ngah pang ah ti`n tumtahnak malte tal cu an nei ding. Tuvek ih hminthleng hi cu zawhte tibualter ti`n kan hmu” tiah Mon mino pakhat in a ti.\nTufangah SAC ralhraang uktu Min Aung Hlaing hi Kachin ram ah a um lai fang a si ih သံလွင်တံတား-ချောင်းဆုံ Lilawn hmin thar bun puai ah a tel le tello ding, Mon ramkhel khawvel in an rak thlir nasa tiah BBC in a ngan.\n← SAC ralhraang in Jet Fighter Vanzam hmangin khuasung an kap thok\nFalam CDM Committee in Pengpihuap Nu le Pa hnen ah thuthannak nei →\nHpakant ah Leimin Lala – +Video\nDavid Lah Thla 3 Thawng Tla Ding


UDP hotu kaih ruangah Falam UDP campaign a hnaihnok lo – Pu Val Uk | Falam Online Media\nUDP hotu kaih ruangah Falam UDP campaign a hnaihnok lo – Pu Val Uk\nMyanmar ramhuap le Chin ramkulh MP zuamtu mipum tambik pahnihnak a simi UDP hotu U Kyaw Myint an kai ruangah Falam UDP cun campaign nak ah hnaihnoknak zianghman a um lo tiah an sim.\nUDP ihsin Falam peng Pyine No. 2 hmun zuamtu Pu Val Uk in, “Hotu an kai ruangah harsatnak zianghman a um lo. Kan cak sinsin ih tukhal hi Zongte khua kan thleng. Kan cawl cuanglo, kan vaak rero ko. Rampi huap khal in zokhal kan cawl lo kan vaak thluh” a ti.\nUDP party hotu U Kyaw Myint cu Myanmar Company Daan pahbal le paisa thuhla ruangah 1998 kum ah kum 9 thawng thlak dingin thu ?hensak a si ih, kum 1 hrawng thawng a tlak hnu, 1999 kum ah Mandalay siizung ihsin a tlan dah timi thuthang um ruangah Myanmar cozah in zingzoinak a nei ih, September 29, 2020 ah pukmah 224 thawn an kai tiah ramsung thuthang in an ngan.\nHih thu ah Pu Val Uk cun, “A nih an kaih nak cu 1990 kum ih NLD in nehnak co cing in ralkap lam in thuneihnak an pek duh lo ruangah ca keng in ziang ruangah thuneihnak nan pek lo ti`n ralkap a rak tong.”\n“Cumi ruangah ralkap pawl in pukmah 5 thawn thawng kum 5 an thlak. Kum 3 a tlak hnu ah an mah ralkap bawi pawl in a damlo tiah leng an suah ih cutin an luat cih. Cumi kum 2 te taangmi kha tuhnu kum 28 rei hnu ah kum 2 a duh lai tiah an mah in an ?huat lala ih tu hi thawnginn ihsin thu?hennak nei rero lai a si. Thuhla dang ziang hman a um lo” tiah a sim.\nSeptember thla lai hrawng ah UDP chairman U Kyaw Myint cu thawngtlak tlan a si tiah thuthang a suak ih cuih thuthang ruangah party hruaitu ?henkhat in thuhla umdan sim ciang dingin hotu hnen ah an ngen.\nSeptember 24 ah an hotu thawn pehpar in thuphuang suaknak a um ih cuih thuphuang sungah, sumpai thuhla ruangah siloin 1990 kum rampi thuneihnak, NLD hnen ih pek ding ah dilnak a nei mi parah pukmah 5 thawn thawng an thlak mi a si tiah an ngan.\nAsinan rampi cozah lam cun thawngtlak tlan tiih puh mi thu ah zingzoinak an nei bet ih U Kyaw Myint cu September 29 zaan ah a mai` umnak inn ah cozah lam ?uanvonei minung 40 luan hrawng in an va kai.\nTuah, UDP hotu U Kyaw Myint cu hlan ih thawng an thlaknak Mandalay Oo Boo thawnginn ah an khum ih Oct 2 ah a hmaisabiknak thu?henzung an fehpi zo tiah theih a si.\nHram:Chinland Herald daily news\n← Puh Mawh Aw Nak ruangah Kum 35 mi Kerala Dr a Thlai aw That\nSolomon Tikulh ah Covid 19 nat A Thleng Thok →\nFalam ah Covid 19 mina thar 3 hmuhsuah bet a si\nSAC ralhraang meeting sawm mi ah Dr. Hmuh Thang a va tel ve cu soiseltu an tam\nJuly 27, 2021 July 27, 2021 Ni Hnem Sung 0


Leo Messi Kan Tih Lo – Simeone – Times Of Chinland\nAtletico Madrid coach Simeone cun tuizan ih an do dingmi Barcelona team ih lek Captain Messi an tih lo thu a rel nan,a upat zet thu khal a rel.\nTuizan ah Laliga round 31nak hrang Barcelona in Atletico Madrid an rak mikhual dingih puai zohnuam zet le sosang zet dingih ruah a si.Atletico madrid in Laliga champion an tumlai asile Barcelona an neh hmaisa a tul dingih ,Cutin an karlak hmat thlauawknak a mal sinsin ding.\nSimeone cun ,”Messi thuhla in sut a si ahcun ka lo sim ding ,kan tih lo lawlaw siko,Asinan kan upat zet thung.Tui dinhmun Barcelona kan thlir asile mangbang ding khop in an feh tluang tuk ih zuamawknak pathum rori ah an dam theh lai.A liamcia season ah Champions league la thei loin Rome ah an rak cangsual nan,tui season ahcun treble champion si an tumzet.\n“Coach Velverde in a naule a kaihruai thatuk ih dinhmun thazet ah an um thei.An dinhmun vek ih um ve ding cu thil harsa tuk rori a si.Kan neh ah si maw neh lo ah si maw kan buai lemlo ih thansoh sinsin ding cu kan tumbik mi a si.Ziang a si khalle Barcelona in Laliga champion cuh theitu team ih in ruah ruangah kan lungawi ngaingai a si,” a ti.\nTuizan Ih Atletico Madrid Dotu Ding Barcelona Hmin Cazin


US IH Japan PM Thu Rel Ah A Venghnen Ram Lungawi Lo - Chinland Today Media\nUS IH Japan PM Thu Rel Ah A Venghnen Ram Lungawi Lo\nMay 15, 2015 7:14 am·0 comments\nUS va tlawngtu, Japan Prime Minister Shinzo Abe in US Congress ih a thu relah, ralpi lai ih, Japan ralkap pawl in a kiangkap ram pawl hnen ih a cang dan mawi lo taktak pawl ruangih ngaithiam a dil tel lo ruangah, China le South Korea media pawl cun nasa tak in an sawisel.\nJapan PM cun Congress joint session-ah thu rel in, Japan hruaitu lakih thurel hmaisa bik khal a si. A thu rel ah, ralpi a rak thlen lai ih, America mi rak thi pawl a tuar pi thu a rel ih, Japan in Asia ramah harsatnak tampi an rak thlen tih a theih thu a rel ih, a sinan ngaithiamnak cu a dil tel lo.\nRalpi a rak thlen laiah, Japan ralkap pawl cun Asia ram nunau pawl cu nuam cennak ih kaih hrim mipawl hi Japan Acozah cu thupha cawi ding in, a kiangkap cun an phut, hi an nunau kaih mi lakah a tam sawn cu South Korea mi an si ih, cu ruangah South Korea cun thupha cawi ding in voi tampi a rak fial dah.\nHrm; Mizoram News\nJapan PM Motor Accident, Hliam Tuarlo


Lairawn doawknak ah Ralhraang SAC ralkap 5 an thi - Falam Online Media\nLairawn doawknak ah Ralhraang SAC ralkap 5 an thi\nSagaing ramṭhen, Thlanglam Kalay, Natchaung khua kiang ih ziinpi zawh ngamlo ralhraang ralkap pawl cu CNDF (VAKOK) le ပ.က.ဖ ralkap pawl in an rak kap ih a hmun rori ah ralhraang ralkap 5 an thi tiah theih a si.\nCNDF (VAKOK) ṭuanvonei mipakhat in media hnen a sim dan ah SAC ralkap hi thazaang 25 hrawng an si ih nazikhuai hrawng an kapaw.\nApril 24, zinglam nazi 10 hrawngah Ziinpi zawh ngam loin hramlak ihsin an feh lai cu an rak bawh cia ih an rin lo lai ah an kap ih a hmun ah ralhraang ralkap 5 an thi tiah CNDF (VAKOK) ṭuanvonei mipakhat cun KTM hnen ah a sim.\n“Natchaung saklam ah ဝါးပုတ်ကြီးချောင် timi hmun a um. Ralhraang pawl cu hmun 3 in an ra ih cuih hmun lam a ratu 25 hrawng an um. Kan rak bawh cia ih kan kap, a hmun ah 5 an thi. Kan lam hriamtuar umloten dung kan siip thei saal” tiah amahcun a ti.\nRalhraang SAC ralkap pawl cu ziinpi ah bomb kammi a um ding an phang ruangah hramlak an zawh ih, culaifang ah hriamkai ṭangrual pawl in an rak kap a si.\n“Doawknak cu nazikhuai hrawng lawng a rei ding. Kan rak bawh cia ih in hmu lo. Kan umnak Natchaung, Chaungkhuah lam cu ralhraang pawl ziinpi direct in an zawh ngam lo. Bomb kammi a um an phang ruangah ziinheelin Lam an thian phah. Culaifang ah kan bawh ih kan rak kap mi a si” tiah CNDF (VAKOK) ṭuanvoneitu cun a ti.\nZuk : VAKOK (CNDF) ralkap pawl\n← Dr. Rodinga – MAH in remdaihnak thurel dingin Tlangpar hriamkai pawl a sawm nak san\nMopuai zawhtum Chin/Kuki mino 2 That Tuar →\nDangdai Duhphorhnak Zuk pawl hin Leitlun huap Mipi A Hiip Hleice\nMonywa ih Lamzawh Duhphorhnak ah Mi 6 an kap that


Falam, Surbung Vanzam tualrawn On puai tuah cing ding | Falam Online Media\n‘Tuahsuak ni teh um ngai leh pei maw’ tiin, um suak thei ding saduhthatnak lungput thawn kan pu-pa pawl ih rak sial cia mi Surbung vanzam tualrawn cu zaṭek 98 ṭheh suak a si zo ih, tu thla, October 2020 sung ah on puai tuah tum a si thu Sipin bawi U Soe Htet in a sim.\nU Soe Htet cun “bawi upa man caan bat in Surbung vazam tualrawn cu October thla sungah on puai tuah tum beisei a si. October 1 ah vanzam ṭum sin dingin tawlrel a si nan nikhua sia ruangah kan tuah suak thei lo” a ti.\n2020, June 25 ihsin 27 karlak ah vanzam ṭum tik ih buainak um lo dingin Flight check an nei zo ih vanzam ṭum/kaiso tik hrang ih ṭih nung thei mi Tlang bawk pahnih a um lai ruangah remṭhat saal in hna an ṭuan rero zo ih, tu ah, zaṭek 98 ṭheh suak fel a si zo.\nCumi thu ah, U Soe Htet cun, “zaṭek 98 ṭheh suak a si zo ih vanzam ṭum/zamsuak tik ih dawnkham thei mi tlangbawk pahnih khal ṭhiatbal rero a si ih an ṭheh sawhsawh thlang, Vanzam ṭum ding a hmabak. Tualrawn cu hmun hran deuh ih um mi a si ruangah tuvek boruak khal ah Harhdamzung lam ih thusuah mi Daan thlun phah in ṭuan peh rero a si” a ti.\nFalam, Surbung Vanzam tualrawn cu President U Thein Sein cozah san, 2015 kum ihsin ṭuan peh zom thok a siih Kyat 140 Billion cem in tuah a si. Tipi thuanthum ihsin feet 6000 sang ah a um ih runway ft 6000 sau, ft 100 kau in France le Italy ram suak vanzam ATR-72 phun ṭumnak dingih sakmi a si.\n← Minung 9 That tu Twitter killer tiih Theih lar Takahiro Shiraishi a phuang aw\nU P palik in Congress party hruaitu Rahul Gandhi an kai →\nFalam Peng, Ramthlo khua ah ralhraang 100 lenglo an thleng


Weyne Rooney Lek Tha Duh Lo - Chinland Today Media\nJuly 7, 2012 3:14 am·0 comments\nMeifar: England Football Team lekzirhtu hlun Fabio Capello cun England hmainawr rinsan mi Weyne Rooney cu Manchelter le Ferguson hrang lawngah thaten a lek ihEngland hrangah cun a zuam lem lo tiah a sawisel. ANSA TV thawn interview-nakah Capello cun “ England netabik puai ( England-Italy) ka zoh tikah thil pakhat ka ruatsuak. Rooney hin Scotland tawng lawng a thiam a bang. Curaungah\nSotland tawng hmang Fergusonle Manchester United hrang lawngah thaten a lek. A hlan deuh khan Rooney cun tawnawknak ah, “Roy Hudson ih kuthnuai ih leh cu Capello ih kut hnuaiih leh hnak cun a nuam sawn. Mirang a si ruangah Mirang tawngih biakawk a remcang sawn tiih a sim mi cuCapello cun a thinheng nawn ih Rooney hin Mirang tawng a thiam mumal lo tiah a airul zo.\nRooney hi Capello ih kut hnuaiah kawl a thun tuk lo ih 2010 World Cup ahkhal Sui Kedam tiang ngah thei dingih rin a si nan kawl khat khman a thun lo. Tu ihlekzirhtu Roy Hudson khalin Rooney parah beiseinak tumpi ret lo dingin a ngen ve. “Rooney puai 2 kham a si. A ratsal tikah Champion thlen tiang in bawm dingah ka ruat. A zuam ko nan zianghman a cang lo, hihi cu a pawm thiam a tul” a ti ve. Leiltun hawlhtlang bawhlung thiam si ding cun mai ram hrangah nasa takih a tuah a tul tiah Maradona tahthimin Hudson cun a rel.\nSteven Gerard Captain Ah Hril Ding


Pele Thluh Hnuah Brazil Hrang Zo A Thabik Timi Thusuhnak Lettu Neymar – Times Of Chinland\nPele Thluh Hnuah Brazil Hrang Zo A Thabik Timi Thusuhnak Lettu Neymar\nBrazil captain Neymar cu Pele thluh hnu ah Brazil hrang zo a thabik timi thusuh a si ih thabik hril ding a theih lo thu le amah khal thabik a si cuang lo thu hitin a rel.\nNeymar cun ,” Pele thluh hnu ah Brazil hrang zo a thabik timi cu hril harsa zet a si ih kan zaten kan tha thluh ko.Kan lehdan a bang aw lo cio ih midang khal in hminsin an rak tuah rero zo.Brazil thuanthu ah hmin tamzet ngankhum mi an um ih an sunglawi ringring ding.\n“Ronaldo ,Romario,Ronaldinho ,Gaucho ,Kaka ,Zico le Ricaldo pawl cu Brazil hrang player thazet hlir an si ih keikhal nasa zetin kekar vivo ka tum ding.Ram hrang tha zetzet in an rak lek ih pakhat vial hril ding cu a ol lo lawlaw.\n“Carlos khal hmaitlan asi lo nan,thuanthu maksak neitu a si ih player ropi zet pakhat a si ve.Curuangah mi pakhat vial rori hril ding cu a ol lo lawlaw.\n“An zaten ka upat theh hai ih ka zohthim mi hlir khal an si.Ram hrang nasa zetin tan an rak suah zo ih thuanthu phunphun rak ngan zotu an si.ka hrang zohthim tlakzet hlir an si ih an zaten an tha thluh a si,” a ti.\nMbappe Maw Neymar? Barcelona Maw Real ? Tivek Thusuhnak Pawl Let Thluhtu Hazard\nA Domi Lakih Hmaitlan Thabik Hriltu Courtois


VCTH | Archive | Lehpannak | 31\nHome » Archives by category » Lehpannak (Page 31)\nROBERTO MANCINI A Lungawi Lo\nLeague Cup 3rd round ah Man City cu A. Villa hnen ah 4- 2 in a chingpu ah an sung ta riai. Mancini in ‘kan lek a tha lo rengreng. Ka khulfung tuk. Kan sung mi cu a poi ko nan cu mi parah ka thin a heng lo. Villa…\nComments Off on ROBERTO MANCINI A Lungawi Lo / Continue reading →\nLiverpool zo in a lei ding\nPosted on August 4, 2010 by vcth and saved under Lehpannak\nV-Sport Tulai Premier League ah Ram dang mi Club neitu si hi a lar zet. Leiba tipi sungih a pil cuahco mi Liverpool cu Tuluk milain Kenny Huang in a run suak men ding. Kenny cu mirang a rualpi pawl ih an kawhnak a siih a hmin ngaingai cu Jian-hua…\nComments Off on Liverpool zo in a lei ding / Continue reading →\nBarcelona ih Leiba\nPosted on July 27, 2010 by vcth and saved under Lehpannak\nBarcelona sumpai Audit cu cek fel a siih £369m cu kum khat sung ih an leiba cu a si ih £65m leng lo kan dung kum bawhlung lek kum ah an sungral. Baca thuneitu pakhat a si mi Toni Freixi cun sumpai minus kan piah ko nan Arsenal an Captain…\nComments Off on Barcelona ih Leiba / Continue reading →\nFulham Coach ding\nPosted on July 23, 2010 by vcth and saved under Lehpannak\nCoach ding a hawl rero mi Fulham FC cun Ajax Coach Martin Jol an biak nan Jol in a el. July 1 ah Liverpool in Fulham Coach, Europa Cup Final tiang a thlen pi tu Roy Hodgson cu kum 3 lungkimnak thawn an nem hnget. Sweden mi, England national team…\nComments Off on Fulham Coach ding / Continue reading →


Mipum Siarnak 1 (Numbers 1)\n21 2223 2425 2627 2829 30\n31 3233 3435 3637 3839 40\n41 4243 444546 47 48 49 50\nMipum Siarnak cabu hin Israel pawl Sinai tlang an liam hnu nisuahnak ramri Pathian ih ramtiam an thlen tiang kum sawmli hrawng an vahvaihnak thuanthu kha a sim. A cabu hmin hi Sinai tlang ihsin an pawhsuak hlan Moses ih mipum siarnak le cumi hnu sankhat hnuah Jordan nisuahnak Moab ramih mipum siarnak thuhla laak ih sakmi hmin a si. Hi mipum siarnak voihnih karlakah hin Israel pawl cu Kanaan ram thlanglam ih um Kadesh Barnea ah an thleng. Cutawk zawn ihsin ramtiam ramih luh an tum nain an hlawhtling lo. Cutawk sehveel ahcun kum tampi an um hnuah Jordan Tiva ralkhat tlangtluan ah an feh. Cutawk ihsin a hrekkhat cu tiva tan in Kanaan ram lut dingah an timtuah, a sinain a hrekkhat cu a cutawk hmun ahcun khua an to cih.\nMipum Siarnak cabu hi harsatnak ton tikah ṭih le phangin an bei a dong ṭheu ih tlunah anmah hruaitu dingah Pathian ih hrilmi Moses le Pathian amah hrimhrim rak dodal ṭheutu miphun pawlih thuhla ngannak a si. Himi hi a miphun pawl thazaang der in a thu rak ngai ṭheu lo hmanhaisehla rinsan tlak le thinsaute in a minung a rak tuamhlawmtu Pathian ih thuanthu le a caancaanah thintawi ṭheu hmansehla thinlung hngetkhoh zetin Pathian le a miphun hnenah pum a pe-awtu Moses ih thuanthu a si.\nIsrael pawl Sinai tlang ihsin fehsuak an tum (1:1-9:23)\n(a) A hmaisa mipum siarnak (1:1-4:49)\n(b) Cin le daan a phunphun (5:1-8:26)\n(c) A voihnihnak Lantak Puai (9:1-23)\nSinai tlang ihsin Moab ramah (10:1-21:35)\nMoab ramih an um daan (22:1-32:42)\nEzipt ihsin Moab tiang an fehnak thutlangpi (33:1-49)\nJordan an tan hlanih zirh awknak (33:50-36:13)\nMipum Siarnak 1\nHmaisa Bik Mipum Siarnak\n1Israel mi pawl Ezipt ram ihsin an suah hnu kum hnihnak a thla hnihnak ih * 1:1 thla hnihnak: timi hi Hebru ṭong in Ziv an ti ih April thlahrek le May thlahrek a ceem. ni hmaisa bik ni ah, Sinai Nelrawn ih ummi Pathian umnak Puanthlam sungah Bawipa in Moses hnenah thu a sim. A thusimmi cu hiti in a si: 2“Nangmah le Aaron in Israel mi pawl cu an hrin ciar le an innsang ciarin mipum nan siar pei. Kum kul le a tlun lam mipa, 3ralkap a ṭuan thei ding mi hmuahhmuah cu an hmin cazin lak uh. 4A lo bawmtu dingah hrin khat ihsin an lal ciar sawm uh. 5Cuih an lal ciar cu a tanglam bangtuk in an si:\nReuben hrin ihsin Shedeur fapa Elizur,\n6Simeon hrin ihsin Zurishaddai fapa Shelumiel,\n7Judah hrin ihsin Amminadab fapa Nahshon,\n8Issakhar hrin ihsin Zuar fapa Nethanel,\n9Zebulun hrin ihsin Helon fapa Eliab,\n10Josef fapa pawl: Efraim hrin ihsin Ammihud fapa Elishama,\nManasseh hrin ihsin Pedahzur fapa Gamaliel,\n11Benjamin hrin ihsin Gideoni fapa Abidan,\n12Dan hrin ihsin Ammishaddai fapa Ahiezer,\n13Asher hrin ihsin Okhran fapa Pagiel,\n14Gad hrin ihsin Deuel fapa Eliasaf,\n15Naftali hrin ihsin Enan fapa Ahira. 16A tlunih lal pawl cu an hrin ciarah hotu an si ih mipum siar hnaṭuantu dingah hrilmi an si,” tiah a ti.\n17Hi lal hleihnih pawl cu Moses le Aaron in an sawm ih, 18thlahnihnak ni hmaisa bik ni ah Israel mi pawl cu an zatein an kokhawm a si. Israel mi zatein an hrin ciar le an innsang ciar in mipum cazin an lak ih Bawipa ih thupekmi bangtuk in, 19kum kul le a tlunlam mipa hmuahhmuah cu an siar ih an hmin an khum ṭheh.\nSinai Nelrawn ahcun Moses in Israel mi pawl mipum cazin cu a lak a si. 20Ralkap a ṭuan thei ding mipa kum kul le a tlunlam pawl cu an hmin rori in, Jakob fapa upa bik Reuben hrinih thok in an hrin le an innsang fekfek ciar in, cazin ah an khum. Mipum cazin an lakmi zat cu a tanglam bangtuk a si:\n21Reuben hrin ihsin thawng sawmli thawng ruk le zanga, 22-23Simeon hrin ihsin thawng sawmnga thawng kua le zathum, 24-25Gad hrin ihsin thawng sawmli thawngnga, zaruk le sawmnga, 26-27Judah hrin ihsin thawng sawmsarih thawngli le zaruk, 28-29Issakhar hrin ihsin thawng sawmnga thawngli le zali, 30-31Zebulun hrin ihsin thawng sawmnga thawng sarih le zali, 32-33Efraim hrin ihsin thawng sawmli le zanga, 34-35Manasseh hrin ihsin thawng sawmthum thawnghnih le zahnih, 36-37Benjamin hrin ihsin thawng sawmthum thawngnga le zali, 38-39Dan hrin ihsin thawng sawmruk thawnghnih le zasarih, 40-41Asher hrin ihsin thawng sawmli thawngkhat le zanga, 42-43Naftali hrin ihsin thawng sawmnga thawngthum le zali. 44-46An zate ih kom tikah thawng zaruk thawngthum zanga le sawmnga an si.\n47Sikhalsehla Levi hrin pawl cu mipum siarnak ah telhcih an si lo, 48ziangah tile Bawipa in Moses hnenah, 49“Israel mi pawl ralkap ṭuan thei ding mipum nan siar tikah Levi mi pawl cu telhcih hlah uh,” tiih a rak ti ruangah a si. 50Cuih tlunah Bawipa in Moses hnenah, “Levi mi pawl cu ka Puanthlam le a sungih hmanmi thilri pawl kilkhawitu-ah re hai aw. Puanthlam le a thilri pawl cu anmah in an phur pei ih ṭhatein an zoh pei; an riahbuk khal Puanthlam ih kimvel ah an sak pei. 51Nan riahnak nan ṭhawn tikah Levi mi pawl in Puanthlam cu an ṭhet pei ih riahnak hmun a tharih nan khuar tikah cutawkah anmah thotho in an sak sal pei. Midang zokhal Puanthlam kiangkapih an rat a sile thah an si pei. 52Israel mi pawl cun a bur a bur in an riahbuk cu an sak pei ih zozo khal anmah ih hrin ciarin anmah ih thantaar thuai ciarah an sak pei. 53Asinain Puanthlam kiangkapah zohman an rat lonak dingah le ka thinhengnak cu Israel mi pawl parih a thlen lonak dingah Levi mi pawl cun Puanthlam kimvel ah an riahbuk an sak pei ih an kilveng pei,” tiah a ti. 54 Bawipa in Moses hnenih thu a pek bangtuk in Israel mi pawl cun an tuah thluh.


Ralkap Lamtang In Motor In Mi 3 A Pah That Hrim – Meifar\nRalkap Lamtang In Motor In Mi 3 A Pah That Hrim\nTanintharyi Division, Palaw khua ih um CDM tuah saya U Thar Win le nunau pahnih cu December 12, 2021 simlam ah ralhrang lamtang, USDP party U Than Shein in motor in a pah that. A motor mawngmi khal ralhrang motor a si.\nKum 57 mi U Thar Win le U Than Shein hi rualpi ṭha zet an si nan ramsung buainak ahcun an dinnak hi a bangaw lo. December 12 simlam ah birthday party an lawmtlang khawm, cutawk ah U Thar Win le U Than Shein khal an tel.\nBirthday party an lawm hnu an tlunlam ah U Thar Win ih bike mawng lai cu U Than Shein in napin ava pah rumro ih a hmun ah a thi, hitin a pah hlan deuh te ah lamzinkap ih um nunau 4 khal U Than Shein in a pah ngah hmaisa ih nunau pahnih cu a hmun ah an thi, pahnih khal hliamhma nazet tuar in siizung ah an tuamhlawm rero lai.\nMi pahthattu U Than Shein cu an kai le kai lo thuhla theih a si hrih lo, tualsung mipi kilhimtu pawlin phuba an la ding thu an phuang. Tualsung mi pakhat in, “U Than Shein ih rualpi pawlin U Than Shein cu birthday party ah tel dingin an sawm, an um rei deuh hnuah party ih tel pakhat cu zu a ri tuk ih U Than Shein in bike thawn an inn ah ava thlah lawk.\nParty-nak hmun ah a fehsal ih an theh hnuah hi thil a thleng, rualpi ṭha zet an si ih ziang an cang ti kan thei lo. A pah that hrim si ko” a ti. Mithi nunau pahnih cu kum 20 mi hrawng an si ih an hmin cu Ma Saung Myat Aung le Ma Chu Thiri Naing an si, mithi ruak pathum cu Pulaw Township Hospital ah an ret lai.\nA Nupi In Ṭhen A Tum Ruangah A That


Tlan Zuam-awknak Ih Tlan - Chinland Today Media\nJanuary 29, 2010 1:57 am·0 comments\n1 Korin. 9:19-27\nTlan zuamnak ah mi tampi an tel ttheu nain pakhat lawngin zuam man laksawng a ngah ti cu nan theih tthehmi a si. Curuangah zuamman laksawng ngah dingin tlan uh. -1 Korin. 9:24\n– Suahlannak 21-22\n– Matthai 19\nSpiridon Louis cu Leitlun huap mi hminthang cu a si lo nain Greek ram ih um mi a si. 1896 kum ah Athen khua ih Olympic leh zuam-awknak thar an thawh saalnak ihsin Greek ram sungih hminthang ah a hung cang.\nCuih leh-zuam awknak ah Greek pawl cun laksawng tampi an ngah na’n an uar-awknakbik cu marathon timi peng 24.8 (40 kilomiters) hlat tlan zuam-awknak ah a pakhatnak an ngahmi hi a si. Minung 17 in an zuam aw ih Louis in a pakhatnak a ngah. Amah cu hnattuan khung ttuantu mi menmen te a si. An siangpahrang le an ram in upat sunloihnak an pek tikah mipi ih uarzet mi hminthang pakhat ah a hung cang.\nPaul in Khristian nun hi tlan zuam-awknak thawn a bangrepter. “Tlan zuamnak ah mi tampi an tel ttheu nain pakhat lawngin tlan zuam man laksawng a ngah ti cu nan theih tthehmi a si. Curuangah zuam man laksawng ngah suak dingin tlan uh,” (1Kor. 9:24) tiah tlan men loin nehtu si dingah in sawmngiar. Amah khal cuti’n a nung. “Tlan zuamnak ah ka ti thei patawp in ka tlan zo, tlan zuamnak a netnak tiang ka tlan zo ih ka zumnak khal thlauthla lo te’n ka pom hnget zo” (2Tim.4:7) a ti. Vancung Siangpahrang hnenin sunlawinak lukhum ngah ding a hngakhlap.\nSiangpahrang lungawiter dingin nitin na Khristian nun ah Paul vekin tlan aw.\nTlan zuam awknak ih kan tlan tikah,\nKan zuam thei patawp kan zuam vekin;\nKan tlan in caktertu cu,\nSiangpahrang hrangah ka neh ding, timi a si.\nKhristian tlan zuam-awknak cu tawite sung a si lo,\nmarathon timi hlatpi tlannak a si.\nBawipa Zaanriah Hmantlangnak\nRaithawinak Nung Hngilh Lonak\nKumkhua In A Nung


Thuh mi Hlawn thil kan si (sim tu - Rev. Fr. Lucas Tha Ling Sum) July 28, 2021 | Radio Veritas Asia\nThuh mi Hlawn thil kan si\nThuthangtha sim tu - Rev. Fr. Lucas Tha Ling Sum\nSiarding: Ex 34: 29-35/ Ps 99: 5. 6. 7. 9 (9)/ Mt13: 44-46\nZumtu u le nau, RVA ihsin kan lo hmuak a si. Nan hnenah Pathian ih remdaihnak thleng hram seh. Thuh Mi Hlawn Thil Kan Si, timi thu thawn thlarau thazang cahnak ka ron lo hlawm duh a si. Baibal kan ngai hmaisa hrih pei. July 28 sun ta a si. Matthai 13:44-46.\nVancung uknak cu lo sungih thuh mi hlawn thil bang tuk a si. Cuih hlawn thil cu mi pakhat khat in a hmuh tik ah tthaten a khuh ta ih lungawi aipuang in inn ah a neih mi hmuahhmuah kha a zuar ih cui lo cu a va lei, tiah Jesuh in a sim. (thuhmi-hlawnthil)\nVancung uknak cu hi bang tuk hi a si. mi pakhat in lung mankung a hawl. A man a khung taktak mi lungvar a hmuh tikah a neih mi dang hmuahhmuah kha a zuar ih cui lungvar cu a lei, tiah a sim. (Lung mankhung)\nHimi cu Pathian ih ttongkam a si. Khrih Bawi paih hnenah thangtthatnak um seh law.\nZumtu u le nau, Bawi Jesuh in vancung uknak cu thuh mi- hlawnthil vek a si. Cun vancung uknak cu lung mankhung vek khal a si e, a ti. Cun hitin a sim bet hrih: Cuih thuhmi hlawnthil le lung mankhung ih sunlawinak, tthatnak le man an neih nak a thei tu cun an neih mi thilri hmuahhmuah zuar ta hrat in cuih hlawn thil le lung mankhung cu lungawi ten an lei a si, a ti.\nHi Bawi Jesuh ih sim mi thahtthimnak pa hnih te hi an tawi nasa. Thatthimnak a sim mi pawl lak ih a tawibik pawl an si. Asinan, a sim duh mi, a ti can an thuk ngaingai. Curuang hi tahtthimnak ih tican hi thuthangttha simtu pawl khal in a phunphun in an let; an sim.\nA hrek in thuh mi – hlawnthil le lung mankhung hi Jesuh a si; amah le amah a khih hmuh awk mi a siih hlawnthil le lung mankhung pawl cu milai pawl kan si e, an ti. Cun mi hrek thu thangttha sim tu pawl in, aa a si lo; hlawn thlil le lung mankhung cu Jesuh Khrih a siih, cuih hlawnthil le lung mankhung cu milai pawl kan si sawn e, an ti.\nZiangkhal a va silen tuitthum ah, khui mi sawn a dik ih khui sawn a dik lo a si, timi ah awloksong in kan caan hmang loin, thuhmi – hlawnthil le lung mankhung pawl a hawl tu cu Jesuh Khrih a si ih, cuih thuh mi – hlawnthil le lung mankhung cu kan mah a si, timi lam in thlarau thazang la dingin ka lo sawm. A tawi zawngih kan sim asilen milai hi man nei mi kan siih Jesuh Khrih in hawl ringring a si, tinak a si.\nMilai ih man kan nei zia thawn pehpar aw in Baibal (Sem ) sungah ziangtin kan hmu a si tilen: Pathian in milai cu a maih hmuihmel kengin a sersiam a si, timi kan hmu. Cun 1 Peter 1:19 ah hitin kan hmu hrih: nan nih cu Jesuh Thisen ih lei mi nan si e, a ti. Zumtu u le nau, Pathian hmai ah nang le kei man kan nei tuk timi fiangten kan hmu a si. Baibal ih in sim mi, thuhmi-hlawnthil le lung mankhung vek kan si. Curuangah Bawi Jesuh in khuavang kut sungih kan hlo ral men ding in siang hrimhrim lo. In pam hmai tuk. Curuangah Pathian a si nan, a thawm huham le a sawnlawinak hmuahhmuah cu tanta ta hrat in, hi leilung ah rungttum in, in hawl a si.\nSatan lo sungih thuhmi nang le kei cu Bawi Jesuh ih lungawi zet in Kalvary tlangpar ah a thisen in, in lei zo a si. Lungawi in Pathian thangtthat sinsin uh si.\nNan zaten Pathian in van thlawsuah lei thlawsuah lo pe hram seh. Amen.\nThla kan cam pei:\nKan biak kan Pathian, nangmaih hmui hmel keng in sersiam ih nunnak thaw le thlarau in pek ruangah kan lung a awi. Santan kut sungih um tu le thuh mi kan si. Asinan na Fapa Jesuh in duhdawtnak thawn a thisen in in tlen ih mi sunglawi ah kan cang zo. Kan sunlawinak le kan man neinak thei ih, nangmah a lo riantu kan si sinsin thei nak dingin van thlawsuah le leithlawsuah in pe hram aw tiah, na fapa Jesuh hmin in kan lo dil a si. Amen.


Filemon 1 (Philemon 1)\nHnenih Paul Cakuat\nFilemon hi rinsantlak Khristian pakhat a si ih Kolose Kawhhran sungtel a si. Onesimas timi sal a rak neitu khal a si. Onesimas cu a neitu a pu Filemon hnen ihsin a tlan ih ziangti in maw Paul thawn an rak tong aw. Culai ah Paul cu thawngtla a si. Paul ih ruangah Onesimas cu Khristian ah a cang.\nHi cakuat hi Filemon hnenah Paul in a kuat kirmi a salpa thawn rem aw sal dingah a dil ih ngaithiammi salpa dinhmun ih cohlan ding lawng si loin Khristian unau pakhat dinhmun ah cohlang dingin a dil saknak ca a si.\nThu hramthoknak (1-3)\nFilemon a lomnak (4-7)\nOnesimas hrang a dilnak (8-22)\nA netnak cibai buknak (23-25)\n1Khrih Jesuh ruangah thawng a tlami keimah Paul le kan unau Timote in kan rualpi le kan hnaṭuanpi Filemon na hnenah le, 2na innih a khawmmi Khristian unau pawl, kan farnu Apfia le kan ralkappi Arkhippas hnenah ca kan lo kuat.\n3Kan Pa Pathian le kan Bawipa Jesuh Khrih in zaangfahnak le daihnak lo pe hramseh.\nFilemon Ih Duhdawtnak Le Zumnak\n4Ka unau Filemon, thla ka cam tinte ka lo thei ih ka Pathian hnenah lungawi thu ka sim ringring. 5Ziangah tile Pathian minung pawl na duhdawtnak le Bawipa Jesuh na zumnak thu ka thei. 6Na rinnak thu cu midang na sim ve theinak dingah thla ka lo cah sak; cuticun Khrih ih kan neihmi thilṭha hmuahhmuah hi famkim zetin na theithiam ngah ding. 7Duhdawtmi unau pa, duhdawtnak na neihmi in lungawinak le thazaang tampi i pe ih Pathian minung pawl an zatein an thinlung na nuamter ṭheh a si.\nOnesimas Hrang Dilnak\n8Cutiin Pathian minung pawl parih duhdawtnak na neih ruangah le Khrih sungih na unau ka si ruangah na tuah dingmi a si ti ih ka ruahmi cu ralṭha zetin thu lo pe ding ka si nain cuticun ka lo ti lo ding. 9Ziangah tile duhdawtnak na parih ka neih ruangah a dil lam sawn in ka lo dil. Khrih Jesuh ih palai, * 1:9 Khrih Jesuh ih ðpalaió timi hi ’patar,‘ ti tla in leh a theih. Asinain ’palai,‘ tiin a kaih deuh. atu laifangah thawngih a tlami keimah Paul in, 10Onesimas ai-awh in ka lo dil. Amah cu Khrih sungah ka fapa ngaingai a si; ziangtin tile thawng sungah thlarau lamin a pa ah ka cang a si. 11Tuih hlanah cun na hrangah santlaihnak zianghman a nei lo. Sikhalsehla atu cu nangmah le keimah ih hrangah santlai * 1:11 Onesimas: timi hi Grik hmin a si ih ’Santlai,‘ tican a si. zet a si thlang.\n12Atu-ah amah cu ka duhdawtnak thawn na hnenah ka rak kuat. 13Thuthang ṭha ruangih thawng sungih ka um laiah hin, nangmah ai-ih i bawmtu dingah amah hi ka hnenih umter hrih ka duh. 14Sikhalsehla ka umter lo ding; ziangah tile na duh lo cingih i bawm seh ticun ka ti lo ding. Na thinlung thote in le nangmah ih palung in na tuahmi kha ka duhmi a si. Curuangah na lungkimnak a um lomi zianghman ka tuah lo ding.\n15Onesimas thawn caan tawite sung nan ṭhen awk hi ṭhen aw nawn loin kumkhua nan umtlang theinak dingah a si meen ding. 16Atu-ah cun sal ti meen ding a si nawn lo; sal hnakin a uak deuh ngaingai zo: Khrih sungah duhdawtmi unau a si zo. Ka duhzetmi a si. Nang khal in sal a si lawng si loin Bawipa ih sungih unau a si zo ruangah na duh sinsin ding.\n17Curuangah keimah hi na hnaṭuanpi ah i ruat a si ahcun keimah i cohlan vekin amah khal na rak cohlang ve dingah ka duh. 18Thil a ti sualmi le a lo baakmi a um ahcun keimah ih sam dingin ret aw. 19Hitawk ah keimah ih kut rori in, Keimah Paul in ka kuan ding tiah ka ngan a si. (Tuih na nunnak khal hi keimah ih ruangah a si ti cu lo sim ṭul in ka ruat lo.) 20Curuangah ka naupa, kan Bawipa ih ruangah hi ka lo dilmi hi i rak tuahsak hram aw; Khrih sungih unau suak khat kan si bangin ka thin i nuamter hram aw.\n21Hi ca ka ngan phah ahhin ka lo fialmi cu na tuah ding tiah ka zum ih ka lo fialmi hnakin tam sawn na tuah ding ti ka thei. 22Cuih tlunah innkhaan pakhat a ciain i rak ret sak aw. Ziangah tile Pathian in nan zate ih thlacamnak cu a thei ding ih nan hnenah i thlengter ko ding tiin ruahsannak ka nei.\nA Netnak Cibaibuknak\n23Khrih Jesuh ruangah ka thawngtlakpi Epafras in cibai a lo buk. 24Cule ka hnaṭuanpi Marka le Aristarkas le Demas le Luka tla in cibai an lo buk ve.\n25Kan Bawipa Jesuh Khrih zaangfahnak cu nan zate hnenah um hramseh.